การใช้การรักษาที่บ้าน การป้องกันอาการปวดศีรษะจากความเครียด การปรับเปลี่ยนรูปแบบการดำเนินชีวิตของคุณ การใช้ยาและการรักษาด้วยมืออาชีพ
ความเครียดเป็นหนึ่งในสาเหตุหลักของอาการปวดศีรษะ และเมื่อคุณปวดศีรษะจากความเครียด คุณก็อาจจะรู้สึกไวต่อแสงหรือเสียง ให้นั่งหรือนอนในห้องที่มีแสงสลัวๆ เพื่อลดผลกระทบนี้ หลับตาและพยายามผ่อนคลายหลัง คอ และไหล่  ปิดแหล่งที่มาของเสียง อย่างเช่น โทรทัศน์ คอมพิวเตอร์ หรือโทรศัพท์มือถือ คุณยังอาจจะหลับตาและเอาฝ่ามือปิดตาไว้ กดเบาๆ เป็นเวลา 2 นาที ซึ่งนี่จะช่วยปิดประสาทตาและช่วยให้คุณผ่อนคลายได้ คุณอาจจะลองบริหารคอในห้องที่มืดและเงียบได้อีกด้วย วางฝ่ามือไว้บนหน้าผาก ใช้กล้ามเนื้อคอเพื่อกดหน้าผากต้านกับฝ่ามือเบาๆ ให้แน่ใจว่าศีรษะของคุณตั้งตรงขณะที่คุณกดหน้าผากต้านกับฝ่ามือ การหายใจลึกๆ สามารถช่วยให้คุณผ่อนคลายและลดความเครียดใดๆ ก็ตามในร่างกายได้ รวมทั้งศีรษะด้วย หายใจช้าๆ สม่ำเสมอ และพยายามผ่อนคลาย  หลับตาและหายใจลึกๆ หลายๆ ครั้ง หายใจออกช้าๆ ผ่อนคลายบริเวณใดก็ตามในร่างกายของคุณที่รู้สึกตึงเครียด นึกภาพทิวทัศน์ที่สวยงาม เช่น หาดทราย สวนที่มีแดดสดใส หรือถนนในชนบท ก้มคางลงไปหาหน้าอก ค่อยๆ หมุนศีรษะเป็นครึ่งวงกลมจากด้านหนึ่งไปอีกด้านหนึ่ง หายใจลึกๆ อีกครั้งและหายใจออกช้าๆ นึกภาพทิวทัศน์สวยๆ ต่อไป บริหารท่านี้ซ้ำจนกว่าคุณจะรู้สึกผ่อนคลาย ความร้อนและความเย็นสามารถช่วยบรรเทาอาการปวดและความตึงเครียดของกล้ามเนื้อในคอและศีรษะของคุณได้  วางผ้าขนหนูที่ชุบน้ำหมาดๆ และร้อนหรือประคบร้อนบนต้นคอหรือบนหน้าผาก คุณอาจจะอาบน้ำอุ่นเป็นเวลานานๆ ได้อีกด้วย ให้แน่ใจว่าน้ำไหลจากศีรษะลงไปยังต้นคอของคุณ ห่อถุงน้ำแข็งไว้ในผ้าขนหนูแล้ววางไว้ที่ต้นคอหรือบนหน้าผากของคุณ เปปเปอร์มินต์สามารถผ่อนคลายและบรรเทาความรู้สึกไม่สบายหรืออาการปวดใดๆ ได้ดี  เมื่อคุณหยดน้ำมัน 2-3 หยดแล้วนวด คุณจะรู้สึกเย็นที่บริเวณนั้น หายใจลึกๆ และหาที่เงียบๆ นั่งหรือนอน ถ้าคุณมีผิวที่บอบบาง ให้เจือจางน้ำมันเปปเปอร์มินต์กับน้ำมันมะกอกหรือน้ำ 1-2 หยดก่อนนำไปทา ทันทีที่คุณรู้สึกตึงเครียดในศีรษะให้ดื่มน้ำหลายๆ แก้ว หรือชงชาสมุนไพรดื่มเพื่อทำให้จิตใจของคุณผ่อนคลายขึ้น การขาดน้ำอาจจะเป็นตัวกระตุ้นให้เกิดอาการปวดศีระได้ หลีกเลี่ยงการบริโภคคาเฟอีนหรือแอลกอฮอล์เพราะว่าจะทำให้คุณขาดน้ำมากขึ้น นวดโดยเน้นตำแหน่งเฉพาะที่ร่างกายส่วนบน ใช้ปลายนิ้วของคุณถูด้านหลังและด้านข้างของศีรษะ จากนั้นนวดบริเวณใต้ตาเบาๆ   ถูหนังศีรษะด้วยปลายนิ้วไปมาเบาๆ อย่าขยับไปมากกว่าครึ่งนิ้วหรือมากกว่านั้น คุณยังอาจจะใช้ปลายนิ้วของคุณไล่ไปตามด้านในของนิ้วมือแต่ละนิ้ว และถูนวดฝ่ามือของคุณได้อีกด้วย นี่เป็นเทคนิคการกดจุดง่ายๆ ที่คุณสามารถทำได้ด้วยตัวเองที่บ้าน  วางนิ้วหัวแม่มือไว้ใกล้ฐานของกะโหลกศีรษะ หาตำแหน่งรอยบุ๋มทั้งสองข้างบริเวณที่ศีรษะต่อกับคอ อยู่ด้านนอกกล้ามเนื้อหนาๆ ที่ไล่ลงจากกลางศีรษะของคุณ หรือประมาณ 2 นิ้วจากตรงกลางของศีรษะ ใช้นิ้วหัวแม่มือกดแล้วดันขึ้นจนกว่าคุณจะรู้สึกเล็กน้อยบนศีรษะของคุณ ใช้นิ้วหัวแม่มือกดต่อไปเบาๆ และขยับนิ้วหัวแม่มือวนเป็นวงเล็กๆ ประมาณ 1-2 นาที นี่สามารถช่วยให้คุณระบุสาเหตุของอาการปวดศีรษะและวิธีที่คุณสามารถปรับสภาพแวดล้อมและนิสัยเพื่อหลีกเลี่ยงสิ่งนั้นได้ เมื่อคุณเริ่มจะรู้สึกปวดศีรษะให้เขียนวันที่และเวลาที่มันเริ่มเกิดขึ้น จดสิ่งที่คุณกินหรือดื่มในช่วงไม่กี่ชั่วโมงก่อนเกิดอาการปวดศีรษะ เขียนว่าเมื่อคืนก่อนคุณนอนหลับนานแค่ไหน และคุณทำอะไรก่อนเกิดอาการปวดศีรษะ จดบันทึกไว้ว่าคุณปวดศีรษะนานแค่ไหนและวิธีใดที่ได้ผลทำให้อาการนั้นหาย นี่อาจจะเป็นคลาสเรียนโยคะตอนเช้า การทำสมาธิ 15-20 นาที หรือการฝึกหายใจลึกก่อนเข้านอนก็ได้ ออกกำลังกายอย่างน้อยสัปดาห์ละ 3 ครั้งเพื่อลดความกังวลและความเครียด หลีกเลี่ยงคาเฟอีน แอลกอฮอล์ และการสูบบุหรี่ นอน 8 ชั่วโมงต่อคืน และดูแลตัวเองโดยหลีกเลี่ยงความเครียดที่บ้านและที่ทำงาน  กินอาหารสมดุลที่ไม่มีผงชูรสหรืออาหารที่ทำให้เกิดอาการปวดศีรษะอื่นๆ ดื่มน้ำมากๆ ทุกวันและให้เพียงพอต่อความต้องการของร่างกาย แพทย์จะตรวจคุณเพื่อให้แน่ใจว่าที่จริงอาการปวดศีรษะของคุณไม่ใช่ไมเกรนหรืออะไรที่รุนแรงกว่านั้น ถ้าอาการปวดศีรษะของคุณยังคงดำเนินต่อไปแม้จะกินยาแก้ปวดและได้รับการรักษาอื่นๆ แล้ว แพทย์อาจจะสั่งยาป้องกันให้คุณ ซึ่งได้แก่:  ยาต้านอาการซึมเศร้ากลุ่มไตรไซคลิก (Tricyclic Antidepressant) ซึ่งเป็นยากลุ่มที่ใช้กันมากที่สุดเพื่อป้องกันอาการปวดศีรษะจากความครียด ผลข้างเคียงของยาเหล่านี้ ได้แก่ น้ำหนักขึ้น อาการง่วงนอน และปากแห้ง ยาต้านอาการชัก (Anticonvulsant) และยาคลายกล้ามเนื้อ (Muscle Relaxant) เช่น โทพิราเมท (Topiramate) อย่างไรก็ตามยังต้องการงานวิจัยเพิ่มเติมเพื่อตรวจสอบประสิทธิภาพของยาต้านอาการชักและยาคลายกล้ามเนื้อต่ออาการปวดศีรษะจากความเครียด จำไว้ว่ายาป้องกันนั้นอาจจะใช้เวลาหลายสัปดาห์หรือมากกว่านั้นในการสร้างระบบของคุณก่อนที่จะได้ผล ดังนั้นให้อดทนและกินยาตามที่กำหนด แม้ว่าคุณจะไม่เห็นภาวะที่ดีขึ้นทันทีที่คุณเริ่มกินยา แพทย์จะติดตามการรักษาของคุณเพื่อดูว่ายาป้องกันนั้นได้ผลสำหรับคุณแค่ไหน การออกกำลังกายสามารถช่วยปลดปล่อยความเครียดหรือความตึงเครียดในร่างกายและผลิตสารเอ็นโดรฟินในสมองของคุณซึ่งจะช่วยต่อสู้กับความเจ็บปวดในร่างกายของคุณได้ เดิน ขี่จักรยาน หรือวิ่งเป็นเวลา 30 นาที อย่างน้อยสัปดาห์ละ 3 ครั้ง ให้ออกกำลังกายอย่างสม่ำเสมอ การมีท่าทางที่ดีนั้นสามารถช่วยไม่ให้กล้ามเนื้อเกิดอาการตึงเครียดได้ และยังสามารถปลดปล่อยความเครียดในศีรษะของคุณได้ด้วย การทำท่าโยคะอย่างท่าภูเขาจะช่วยปรับปรุงท่าทางและช่วยให้คุณผ่อนคลายได้  ยืนกางขาให้กว้างเท่าสะโพก ม้วนไหล่ไปข้างหลังและวางมือทั้งสองไว้ข้างลำตัว แขม่วท้อง และกดกระดูกก้นกบไปทางพื้น กดคางไปทางหน้าอก พยายามทำท่านี้ค้างไว้อย่างน้อย 5-10 ลมหายใจ นี่เป็นท่าโยคะที่ดีอีกท่าหนึ่งในการปรับปรุงท่าทางของคุณและฝึกการหายใจลึก  นั่งยืดขาเหยียดตรงออกไปข้างหน้า งอนิ้วเท้าเข้าหาตัว ม้วนไหล่ไปข้างหลังและวางมือไว้บนพื้นข้างลำตัว แขม่วท้อง และกดกระดูกก้นกบลงกับพื้น กดคางไปทางหน้าอก พยายามค้างท่านี้ไว้อย่างน้อย 5-10 ลมหายใจ ถ้าขาตรงไม่สบายสำหรับคุณ ก็สามารถขัดสมาธิได้เช่นกัน ผงชูรสเป็นเครื่องปรุงรสที่พบได้บ่อยในอาหารจีน บางคนตอบสนองต่อผงชูรสโดยจะเกิดอาการปวดศีรษะ แต่ไม่มีสิ่งเชื่อมโยงทางวิทยาศาสตร์ระหว่างผงชูรสและอาการปวดศีรษะ อาหารอื่นๆ ที่อาจจะทำให้เกิดอาการปวดศีรษะได้นั้น รวมไปถึง:  ช็อกโกแลต ชีส อาหารที่มีกรดอะมิโนไทรามีน (Tyramine) พบได้ในไวน์แดง เอจด์ชีส (Aged Cheese) ปลารมควัน ตับไก่ มะเดื่อ และถั่วบางชนิด ถั่ว เนยถั่วลิสง ผลไม้บางชนิด เช่น อะโวคาโด กล้วย และผลไม้ตระกูลส้ม หอมหัวใหญ่ ผลิตภัณฑ์จากนม เนื้อสัตว์ที่มีไนเตรต เช่น เบคอน ฮอทด็อก ซาลามี่ เนื้อสัตว์ที่ผ่านการหมัก อาหารหมักหรือดอง ตารางเวลาการนอนหลับที่สม่ำเสมอจะช่วยให้สมองและร่างกายของคุณปราศจากความวิตกกังวลและความเครียดซึ่งเป็น 2 สาเหตุใหญ่ของอาการปวดศีรษะจากความเครียด อันได้แก่ ยาอะเซตามิโนเฟน (Acetaminophen) หรือชื่อทางการค้า ไทลินอล (Tylenol) ยาไอบูโพรเฟน (Ibuprofen) หรือชื่อทางการค้า แอดวิล (Advil) และโมตริน (Motrin) ยานาพรอกเซนโซเดียม (Naproxen Sodium) หรือชื่อทางการค้า อะลีฟ (Aleve) และยาแอสไพริน อย่ากินเกินกว่าปริมาณที่แนะนำบนบรรจุภัณฑ์ และให้ใช้ยาในขนาดต่ำที่สุดที่ช่วยบรรเทาอาการปวดศีรษะของคุณ  จำไว้ว่าการกินยาแก้ปวดศีรษะแบบไม่ต้องมีใบสั่งยาจากแพทย์ (OTC: Over The Counter) ผสมกับคาเฟอีนอาจจะทำให้เกิดความเสียหายต่อตับถ้าใช้ในขนาดสูงหรือเป็นระยะเวลานาน โดยเฉพาะอย่างยิ่งถ้าคุณดื่มแอลกอฮอล์หรือมีปัญหาเกี่ยวกับตับด้วย ถ้าคุณกินยาแก้ปวดศีรษะที่ไม่ต้องมีใบสั่งยาจากแพทย์มานานกว่า 1 สัปดาห์และยังมีอาการปวดศีรษะจากความเครียดอยู่ให้ปรึกษาแพทย์ อย่ากินยาแก้ปวดศีรษะที่ไม่ต้องมีใบสั่งยาจากแพทย์มากกว่าสัปดาห์ละ 2-3 วัน และอย่ากินนานกว่า 1 สัปดาห์หรือ 10 วันโดยไม่ปรึกษาแพทย์ การใช้ยาแก้ปวดมากเกินไปอาจจะทำให้เกิดอาการปวดศีรษะชนิดรีบาวน์ (Rebound headache) ซึ่งเกิดขึ้นจากการใช้ยาปวดศีรษะในระยะยาว คุณอาจจะรู้สึกว่าต้องพึ่งการใช้ยาและมีอาการปวดศีรษะถ้าคุณหยุดใช้ ถ้ากินยาแก้ปวดศีรษะที่ไม่ต้องมีใบสั่งยาจากแพทย์หรือเปลี่ยนรูปแบบการดำเนินชีวิตแล้วแต่อาการปวดศีรษะจากความเครียดไม่หายไป แพทย์อาจจะสั่งยาที่แรงขึ้นให้คุณ ได้แก่ ยานาพรอกเซน (Naproxen) ยาอินโดเมทาซิน (Indomethacin) และยาไพร็อกซิแคม (Piroxicam)  ยาตามใบสั่งแพทย์เหล่านี้อาจจะทำให้เกิดผลข้างเคียง เช่น อาการเลือดออก ปวดท้อง และเพิ่มความเสี่ยงต่อการเกิดโรคหัวใจได้ แพทย์ของคุณควรจะบอกคุณเกี่ยวกับผลข้างเคียงหรือภาวะแทรกซ้อนใดๆ ก็ตามก่อนที่จะสั่งยาเหล่านี้ให้คุณ ถ้าคุณมีอาการปวดศีรษะจากความเครียดเรื้อรังและไมเกรนเรื้อรัง แพทย์อาจจะสั่งยาทริปแทน (Triptan) เพื่อบรรเทาอาการปวด แต่จะไม่ค่อยสั่งยาโอปิแอต (Opiate) และนาร์โคติก (Narcotic) เนื่องจากผลข้างเคียงของพวกมันและความเสี่ยงต่อการเสพติดหรือเกิดภาวะต้องพึ่งพิง การฝังเข็มคือการปักเข็มเล่มเล็กๆ ในที่จุดเฉพาะเจาะจงบนร่างกาย เข็มจะถูกกระตุ้นด้วยมือหรือกระตุ้นด้วยไฟฟ้า ซึ่งนี่จะเพิ่มการไหลเวียนของเลือดไปยังบริเวณรอบๆ เข็มและคลายอาการตึงเครียดหรือความเครียดใดๆ ก็ตาม การศึกษาพบว่ามันอาจจะช่วยบรรเทาอาการปวดศีรษะจากความเครียดเรื้อรังได้  การฝังเข็มจะทำให้เจ็บหรือรู้สึกไม่สบายเล็กน้อยและควรจะทำโดยผู้เชี่ยวชาญด้านฝังเข็มที่ได้รับการรับรองเท่านั้น การฝังเข็มได้รับการพิสูจน์แล้วว่าช่วยลดอาการปวดศีรษะจากความเครียดได้เมื่อทำอย่างถูกต้อง  การฝังเข็มคลายจุด (Dry-needling) คือการรักษาอีกแบบหนึ่งที่เกี่ยวข้องกับเข็ม แต่ไม่ได้ยึดตามหลักการของแพทย์แผนจีนโบราณอย่างการฝังเข็มแบบจีน นี่คือการปักเข็มเข้าไปในจุดกระตุ้นเพื่อกระตุ้นให้กล้ามเนื้อผ่อนคลาย ลดความตึงเครียดที่อาจจะทำให้เกิดอาการปวดศีรษะได้ มันสามารถทำได้โดยผู้เชี่ยวชาญด้านการดูแลสุขภาพได้รับการฝึกปฏิบัติ เช่น นักกายภาพบำบัด นักนวด และแพทย์ งานวิจัยแสดงว่าการบำบัดด้วยการจัดกระดูกสันหลังโดยนักบำบัดโรคด้วยไคโรแพรคติกที่ได้รับอนุญาตนั้นอาจจะช่วยรักษาอาการปวดศีรษะจากความเครียดได้ โดยเฉพาะอย่างยิ่งถ้าเป็นอย่างเรื้อรัง คุณสามารถหารายชื่อ Chiropractic Licensing Boards ในหลายประเทศได้ที่ Federation of Chiropractic Licensing Boards ตามเว็บไซต์นี้ ซึ่งมักจะมีการรักษาโดยนักบำบัดโรคด้วยไคโรแพรคติกที่ได้รับการฝึกฝนและได้รับอนุญาต การบำบัดรักษาด้วยการนวดทางการแพทย์แตกต่างกับการนวดเพื่อการผ่อนคลายเล็กน้อย มีการแสดงว่าการบำบัดรักษาด้วยการนวดที่เน้นไปที่คอและไหล่นั้นมีประสิทธิภาพในการรักษาอาการปวดศีรษะจากความเครียดและลดไม่ให้เกิดอาการได้ด้วย ขอเอกสารอ้างอิงเกี่ยวกับการนวดทางการแพทย์จากแพทย์  บริษัทประกันสุขภาพต่างๆ อาจจะไม่ครอบคลุมถึงการนวด อย่างไรก็ตามถ้าคุณมีเอกสารอ้างอิงจากแพทย์ก็มีโอกาสที่จะเป็นไปได้ คุยกับบริษัทประกันสุขภาพของคุณเพื่อดูว่าจะมีการครอบคลุมตัวเลือกนี้หรือไม่ คุณสามารถหานักบำบัดโดยการนวดที่ได้รับอนุญาตและได้รับการรับรองด้วยกับการค้นหารายชื่อจากสมาคมการนวดของอเมริกัน (American Massage Therapy Association) ที่นี่ อาการเมื่อยล้าทางสายตาเป็นตัวกระตุ้นให้เกิดอาการปวดศีรษะจากความเครียดที่พบได้บ่อย ถ้าคุณมีอาการปวดศีรษะบ่อยๆ (สัปดาห์ละ 2 ครั้งหรือมากกว่านั้น) ให้นัดเวลาเพื่อตรวจตา สายตาที่มีปัญหาอาจจะทำให้เกิดอาการปวดศีรษะได้ ถ้าคุณใส่แว่นตาหรือคอนแทคเลนส์ ให้ลองติดต่อจักษุแพทย์เพื่อขอตรวจใหม่ สายตาของคุณสามารถเปลี่ยนได้ และถ้าแว่นตาหรือคอนแทคเลนส์ที่คุณใส่นั้นไม่เหมาะอีกต่อไป ก็อาจจะทำเกิดอาการเมื่อยล้าทางสายตาได้
พักผ่อนในห้องที่มืดและเงียบ. ฝึกการหายใจลึก. ประคบร้อนหรือเย็นที่ศีรษะของคุณ. ทาน้ำมันเปปเปอร์มินต์บนขมับ หน้าผาก และด้านหลังขากรรไกร. ดื่มน้ำหรือชาสมุนไพรเพื่อให้ร่างกายมีน้ำเพียงพอ. นวดใบหน้า ศีรษะ และมือ. ลองนวดกดจุดเพื่อลดอาการปวดศีรษะ. คอยจดบันทึกอาการปวดศีรษะ. ฝึกเทคนิคการผ่อนคลายและการจัดการความเครียดทุกวัน. รักษารูปแบบการดำเนินชีวิตที่มีสุขภาพดีไว้. คุยกับแพทย์เรื่องยาป้องกันถ้าคุณมีอาการปวดศีรษะจากความเครียดเรื้อรัง. ออกกำลังกายเป็นประจำ. ยืนในท่าภูเขา (Mountain Pose) เพื่อปรับปรุงท่าทางของคุณ. นั่งในท่ากิ่งไม้ (Stick Pose). หลีกเลี่ยงอาหารที่มีผงชูรสและคาเฟอีน. นอนหลับอย่างน้อย 8 ชั่วโมงต่อคืน. กินยาแก้ปวดศีรษะที่ซื้อได้โดยไม่ต้องมีใบสั่งจากแพทย์. สอบถามแพทย์เกี่ยวกับยาที่ต้องใช้ใบสั่งยาจากแพทย์. ลองการฝังเข็ม. ไปหานักบำบัดโรคด้วยไคโรแพรคติก (Chiropractor). ปรึกษาแพทย์เกี่ยวกับการบำบัดรักษาด้วยการนวด. ตรวจตา.
https://www.wikihow.com/Relieve-a-Tension-Headache https://www.wikihow.com/Relieve-a-Tension-Headache https://www.wikihow.com/Relieve-a-Tension-Headache https://www.wikihow.com/Relieve-a-Tension-Headache
Using Home Remedies Preventing Tension Headaches Adjusting Your Lifestyle Using Medication and Professional Treatment